เกี่ยวกับบริการและความเป็นส่วนตัว

บริการหาตำแหน่งที่ตั้งจะอนุญาตให้แอพและเว็บไซต์เก็บรวบรวมและใช้ข้อมูลตามตำแหน่งที่ตั้งปัจจุบันของคอมพิวเตอร์ของคุณ ตำแหน่งที่ตั้งโดยประมาณของคุณจะถูกกำหนดโดยใช้ข้อมูลจากเครือข่าย Wi-Fi เฉพาะที่ และจะถูกเก็บรวบรวมโดยบริการหาตำแหน่งที่ตั้งในรูปแบบที่ไม่ระบุตัวตนของคุณ

เมื่อคุณใช้ Spotlight หรือคำแนะนำโดย Safari ใน Safari ตำแหน่งที่ตั้งของ Mac ของคุณในเวลาที่คุณส่งคำถามในการค้นหาไปยัง Spotlight หรือ Safari จะถูกส่งไปที่ Apple เพื่อทำให้คำแนะนำของ Spotlight และคำแนะนำโดย Safari ตรงประเด็นมากขึ้นและเพื่อปรับปรุงผลิตภัณฑ์และบริการอื่นๆ ของ Apple ถ้าคุณปิดใช้บริการหาตำแหน่งที่ตั้งสำหรับคำแนะนำของ Spotlight และคำแนะนำโดย Safari ตำแหน่งที่ตั้งแบบแม่นยำของคุณจะไม่ถูกส่งไปที่ Apple ในการส่งคำแนะนำการค้นหาที่ตรงประเด็น Apple อาจใช้ที่อยู่ IP ของการเชื่อมต่อกับอินเทอร์เน็ตของคุณเพื่อประมาณตำแหน่งที่ตั้งของคุณโดยการเทียบกับพื้นที่ทางภูมิศาสตร์

แอพที่คุณอนุญาตให้ใช้บริการหาตำแหน่งที่ตั้งจะแสดงในบานหน้าต่างความเป็นส่วนตัวของการตั้งค่าความปลอดภัยและความเป็นส่วนตัว กล่องกาเครื่องหมายจะแสดงว่าบริการหาตำแหน่งที่ตั้งนั้นเปิดใช้หรือปิดใช้อยู่สำหรับแอพ ถ้าคุณไม่ต้องการที่จะอนุญาตบริการหาตำแหน่งที่ตั้งกับแอพอย่างน้อยหนึ่งแอพ คุณสามารถปิดใช้ได้โดยการยกเลิกการเลือกกล่องกาเครื่องหมายถัดจากแอพ ถ้าคุณปิดใช้บริการหาตำแหน่งที่ตั้งของแอพ คุณจะได้รับแจ้งให้เปิดใช้บริการหาตำแหน่งที่ตั้งอีกครั้งในครั้งถัดไปที่แอพพยายามที่จะใช้ข้อมูลตำแหน่งที่ตั้งของคุณ

คุณยังสามารถปิดใช้บริการหาตำแหน่งที่ตั้งทั้งหมดโดยการยกเลิกการเลือกเปิดใช้งานบริการหาตำแหน่งที่ตั้งในบานหน้าต่างความเป็นส่วนตัวของการตั้งค่าความปลอดภัยและความเป็นส่วนตัว แม้ว่าคุณจะปิดใช้งานบริการหาตำแหน่งที่ตั้ง แอพพลิเคชั่นและเว็บไซต์ของบริษัทอื่นอาจใช้วิธีอื่นในการกำหนดตำแหน่งที่ตั้งของคุณ อย่างไรก็ตาม เพื่อความปลอดภัย คุณสามารถใช้ข้อมูลตำแหน่งที่ตั้ง Mac ของคุณสำหรับการโทรฉุกเฉินได้ เพื่อช่วยเพิ่มโอกาสในการตอบกลับไม่ว่าคุณจะเปิดใช้งานบริการหาตำแหน่งที่ตั้งหรือไม่ก็ตาม

ถ้าคุณอนุญาตให้แอพหรือเว็บไซต์ของบริษัทอื่นใช้ตำแหน่งที่ตั้งปัจจุบันของคุณ คุณจะอยู่ภายใต้ข้อกำหนดและนโยบายความเป็นส่วนตัวของบริษัทอื่น ไม่ใช่นโยบายความเป็นส่วนตัวของ Apple คุณควรตรวจทานข้อกำหนดและนโยบายความเป็นส่วนตัวของบริษัทอื่นเพื่อทำความเข้าใจว่าบริษัทเหล่านั้นจะปฏิบัติและใช้ข้อมูลตำแหน่งที่ตั้งของคุณอย่างไร

การใช้คุณสมบัติเหล่านี้ แสดงว่าคุณยอมรับและยินยอมให้ Apple และบริษัทย่อยและตัวแทนส่งผ่าน เก็บรวบรวม บำรุงรักษา ประมวลผล และใช้ข้อมูลที่อธิบายไว้ข้างต้น 

ข้อมูลที่เก็บรวบรวมโดย Apple จะได้รับการปฏิบัติตามนโยบายความเป็นส่วนตัวของ Apple เสมอ ซึ่งสามารถอ่านได้ที่ www.apple.com/th/privacy